rá6 



hálójukba akadt méheket és darázsokat nem fogják meg, félve azok- 

 nak fiilánkjától, sőt megmenekülésüket a hálóból azáltal segítik elő, 

 hogy eltépik azon fonalakat, melyekre az illetők ragadnak. Az Argyope 

 Brünnichii úgy látszik e tekintetben nem oly félénk, nem tart a 

 méhek szúrásától, mert bizony meg fogja és be is fonja ugy mint bár- 

 mely más rovart még pedig oly gyorsan és ügyesen, hogy szúrni nem 

 is jut ideje. 



Az Argyope, ha kellően táplálkozhatik, igen gyorsan fejlődik. 

 Július közepén még aprók a példányok és későbbi nagyságuk felét 

 sem érik el, július végén már kifejlettek és ivarérettek. 



Ha már kifejlődöttek akkor tűnik elő szép szinezetüknek sok- 

 félesége. Vannak egész világos fehéres- sárgás példányok, melyeknél 

 a fekete sávok alig látszanak oly keskenyek ; ismét sötétebbek, 

 végre olyanok, melyeknél a fekete szin az uralkodó és a sárga 

 vagy narancsszin csak egyes keskeny vonalakra és foltokra szorít- 

 kozik, de még a lábak is majdnem tiszta feketék. A legtöbb pók- 

 fajnál találhatók színezetben variatiok, de ily feltűnő változatosságban 

 és sokféleségben más pókoknál nem igen fordul elő. 



A himek, melyek külömben sokkal apróbbak, színezetben 

 inkább egyeznek meg egymással, legfeljebb nagyság tekintetében 

 mutatnak nagyobb eltéréseket. Nem oly díszesek és más alakúak 

 mint a nőstények. Július közepéig egyenkint élnek, de már ezen hónap 

 vége felé elhagyják hálóikat és nőstények felkeresésére indulnak. Július 

 végére és augusztus elejére esik a párzás ideje. Erről azonban itt 

 nem akarok bővebben szóllani s csak röviden említem, hogy az 

 Argyope Brünnichii szerelmi élete sokkal élénkebb mint a közel 

 rokon keresztes pókoké, mi magyarázatát a hímek nagy számában 

 találja. Sokkal nagyobb a vetélkedés, néha két-három hím valóságos 

 harczot vív egy nőstényért, a mi nem ritkán életébe vagy egy-két 

 lábába kerül. Aki ép, hibátlan hímet akar fogni, az még a párzás 

 ideje előtt gyűjtse azokat, mert későbben már alig talál épet, 

 legtöbbnek hiányzik egy-két Iába sőt találtam olyat is, melynek 8 

 lába közül csak három ínaradt meg, de azért fel nem hagyta a 

 harczot, még nem mondott le minden reményről, hanem ott csüngött 

 habár csak féloldalt a nőstény hálóján és újból támadt győztes ellen- 

 felére. Egy esetben találtam öt hímet egy nőstény hálóján, többször 

 négyet vagy hármat, rendesen pedig kettőt. Többnyire a nőstény 

 védőhálóján foglalnak helyet, ott küzdenek egymás ellen, miközben 

 sokszor leesnek, de újból felmászva folytatják a viadalt ; vagy meg- 

 fut az egyik és csellel igyekszik magának előnyt kivívni. Nyugodtan 



